**Vides konsultatīvās padomes attālinātās**

**videotiešsaistes (VKP) sēdes**

PROTOKOLS

**plkst. 15:00**

**2022. gada 16.marts**

**15:10 – 16:20**

**Vēja enerģijas plānotie attīstības projekti un virzība Latvijā,** AS “*Latvenergo” Dainis Kanders, Latvenergo vides aizsardzības vecākais speciālists, kā arī pārstāvji - Anna Lankovska, Ilvija Boreiko, Kristīne Eglīte, Edgars Groza, Aļona Boloņina,*

*Biedrības “Vēja enerģijas asociācija” vadītājs Toms Nāburgs*, *padomes loceklis Aleksejs Mitušovs un izpilddirektore Magda Jentgena*

**Ekonomikas ministrija par informatīvo ziņojumu par Sauszemes vēja parku attīstību un par plānotām tiesiskā regulējuma izmaiņām un citiem valsts plānotiem pasākumiem Vēja parku attīstībai Latvijā**, *Ekonomikas ministrijas Ilgtspējīgas enerģētikas politikas departamenta vecākais eksperts Einārs Cilinskis,*

**16:20 – 16:40**

**Zaļās brīvības prezentācija par valsts pārvaldes redzējumu vides NVO darbā,** *Jānis Brizga, biedrība “Zaļā brīvība”*

**Citi jautājumi**

**Sēdē piedalās:**

1. **Alvis Birkovs**, biedrība, „Latvijas Makšķernieku asociācija”;
2. **Andis Mizišs,** biedrība „Vides fakti”
3. **Dace Āriņa**, biedrība “Latvijas Atkritumu saimniecības asociācija”;
4. **Dace Helmane,** Korporatīvās ilgtspējas un atbildības institūts
5. **Elita Kalniņa**, biedrība “Vides aizsardzības klubs”;
6. **Jana Simanovska,** biedrība “Ekodizaina kompetences centrs”;
7. **Jānis Rozītis** nodibinājums „Pasaules Dabas fonds”;
8. **Jānis Sprūds,** biedrība „Latvijas ezeri”;
9. **Jānis Ulme,** nodibinājums “Vides izglītības fonds”;
10. **Juris Jātnieks,** nodibinājums “Teiču dabas fonds”;
11. **Kristīna Veidemane,** biedrība „Baltijas Vides forums”;
12. **Lelde Eņģele**, nodibinājums „Latvijas Dabas fonds”;
13. **Līga Brūniņa,** biedrība **“**Baltijas krasti”,
14. **Maija Medne,** biedrība „Latvijas Botāniķu biedrība”
15. **Viesturs Ķerus,** biedrība „Latvijas Ornitoloģijas biedrība”;
16. **Zero Waste Latvija**, Anna Doškina
17. **Olga Trasuna,** biedrība „Latvijas Vides pārvaldības asociācija”;
18. **Andis Liepa**, nodibinājums “Ķemeru Nacionālā parka fonds”;

**Nepiedalās:**

Latvijas Permakultūras biedrība, Kārlis Kalns

**Dana Lūse,** biedrība “Zaļā brīvība”

**VARAM pārstāvji**:

**Andris Ķēniņš**

**Raimonds Kašs,**

**Diāna Saulīte,**

**Dagnija Daudzvārde,**

**Dace Briška,**

**Māra Melnbārde,**

**Uzaicinātie pārstāvji:**

**Einārs Cilinskis,** EM

**Dainis Kanders**, Latvenergo

**Toms Nāburgs,** Vēja enerģijas asociācija

**Citi pārstāvji:**

**Jānis Priednieks, LDF**

**Anna Lankovska,**

**Rolands Ratfelders,**

**Krista Pētersone,**

**Daira Ķilupe,**

**Jauno zemnieku klubs,**

**Kristīne Eglīte,**

**Lūcija Kursīte**

**Aiga Kāla,**

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

1. **Vēja enerģijas plānotie attīstības projekti un virzība Latvijā.**

Juris Jātnieks izteica pateicību visiem klātesošajiem par dalību šodienas sanāksmē. Šajā sanāksmē vēlētos dzirdēt visaptverošo redzējumu par vēja enerģijas plānotajiem attīstības projektiem. Pēc viņa rīcībā esošās informācijas līdz 1.aprīlim jābūt zināmiem zemes gabaliem, kur šīs vēja elektrostacijas tiks izvietotas.

Dainis Kanders apstiprināja, ka līdz 1.aprīlim jābūt skaidrībai par zemes gabaliem, kur vēja ģeneratori atradīsies. Uz doto brīdi situācija ir tāda, ka kopīgi ar Latvijas valsts mežiem tiek vērtēti šie konkrētie zemes gabali, tiek skatīti konkrētie ierobežojumi. Bija tikšanās ar Dabas aizsardzības pārvaldi, lai saprastu par šīs detalizētākās izpētes galvenajiem ierobežojumiem gan attiecībā par savvaļas putniem, sikspārņiem un biotopiem. Šonedēļ notiek intensīvs darbs, lai ierobežojumus apkopotu un izvēlētu zemes gabalu teritorijas, tās tiek vērtētas visā Latvijā. VPVB ir iesniegts pieprasījums par 4 teritorijām, kurā plānots uzsākt IVN, bet paralēli tiek vērtētas arī citas teritorijas. Precīzākus datus varēs iegūt pēc šīs konkrētās detalizētās izpētes.

Toms Nāburgs informēja, ka vēja enerģija potenciāls un loma visā Eiropā šobrīd ir augsti prioritārs un ņemot vērā, šobrīd notiekošo un mūsu lielo enerģētikas atkarību no austrumu kaimiņiem ir noticis paātrinājums un meklēti veidi, kā panākt vēja enerģijas ienākšanu visā Eiropā, jo tas ir pats lētākais AER veids ar viszemāko pašizmaksu. Tas nav tikai lēts bet arī bezizmešu resurss un palīdz risināt ne tikai enerģētikas, bet arī klimata jautājumus. Vēja parku attīstība notiks pa visu Latvijas teritoriju. Primārais jautājums ir tehniskais, pieslēgt vēja parkus pie pārvades operatora tīkla 150 **-** 300 punktiem. Plānotā jauda 2023. gadā 800 MW.

Uz doto brīdi uzstādītā vēja ģeneratoru jauda ir 78,6 MW. Visus šos procesus ir bremzējusi likumdošanas nesakārtotība. Un uz doto brīdi paātrināti tiks risināts tas, kas ir dienas kārtībā un bijis ilgus gadus. Šobrīd esam enerģētiskā deficītā spējam saražot no AER tikai ap 45% no tā, ko Latvija patērē. Regulāri asociācija pēta sabiedrības atbalstu nozarei tad redzams, ka gadu gaitā sabiedrība kļuvusi izglītotāka, ap 2019. gadu ir bijis lielākais atbalsts.

Ar katru gadu vēja enerģijas izmaksas iet uz leju. Starp 2019. un 2020. gadu sauszemes vēja enerģijas cena samazinājās par 13%. VES ir viens no mazākajiem draudiem putniem un sikspārņiem. Vēja enerģētikas nozare jau ir atradusi risinājumu, kas ļauj ražot 100% pārstrādājams VES lāpstiņas.

Jānis Rozītis jautāja, vai Latvenergo ir izstrādājuši un jau ir pieejami kritēriji zemes gabaliem un kadastra vienībām pēc kuriem tiek izvēlēti vietas meža zemēs Latvijā, Latvijas valsts mežos, kur tiks izvietotas vēja enerģijas stacijas?

Dainis Kanders atbildēja, ka papildus ĪADT, biotopiem, putniem utt. skatīti šie aspekti, kas ir saistīti ar meža vecumu, lai šīs vēja elektrostacijas netiktu izvietotas īpaši vecos un no bioloģiskā viedokļa vērtīgos meža masīvos, tiek skatīts konkrēti jaunaudzes, kur tikko veikti un plānoti mežizstrādes darbi, proti, cirtes un, protams, tiek skatīta arī meža infrastruktūra konkrētajos nogabalos, lai pēc iespējas mazāk būtu jābūvē ceļi, būtu papildus jāveic atmežošana un visus šos faktorus ņem vērā.

Jānis Rozītis jautāja, kuri ir tie lielākie normatīvie šķēršļi vēja parku attīstībai? Kā arī akcentēja vietējās lokālās sabiedrības izpratnes nozīmi par visiem šiem procesiem. Un tādēļ jautāja, ko Vēja enerģijas asociācija ierosinātu šajā sakarā darīt? Kā arī vai redzat pašreiz kaut kādu iespēju attīstībai, jau piemērām pašam vēja turbīnu ražošanas procesam Latvijā?

Toms Nāburgs atbildēja, ka attiecībā uz iekārtām un to ražošanu Latvijā būtu jāizpildās vienam no priekšnosacījumiem – jābūt lielai uzstādāmo jaudu perspektīvai. Ir Latvijā uzņēmumi, kas sadarbojās ar iekārtu ražotājiem kā apakšuzņēmēji ražo. Bet ir jāsaprot, ka tās valstis, kas grib nopietni piesaistīt iekārtu ražotājus tur valsts līmenī ir soļi un mērķtiecīgas programmas.

Tas, ko Latvija var paspēt šajā ražošanas ciklā vēl ”ielekt” un gūt labumu ir viss, kas saistīts ar atkrastes vēju, sevišķi Baltijas jūras baseinā nav apgūts. Attiecībā par sociālo akceptu no iedzīvotāju un sabiedrības puses ir viens no klupšanas akmeņiem daļai attīstītāju. Attīstītājam dodoties konkrētajā pašvaldībā ir aktīvi ar iedzīvotājiem jākomunicē, jāskaidro savas ieceres, jāskaidro praktiskā ietekme konkrētas vietas, kur iekārtas var atrasties. Attiecībā uz šiem normatīvajiem šķēršļiem tie ir bijuši dažādi. Ir jāsaprot viena būtiska lieta un par ko tagad notiek diskusija ir par valsts meža zemju izmantošanu. Meži klāj apmēram 50% no kopējās teritorijas. Ja jau cilvēki nevēlas savā tuvumā šīs iekārtas savā tuvumā, tad virzoties prom no cilvēkiem tās var tikt uzstādītas mežu virzienā. Līdz šim nav īsti bijusi laba sadarbība ar Latvijas valsts mežiem.

Jānis Rozītis jautāja, kā šobrīd nozarē jūtas ar IVN kārtību?

Toms Nāburgs atbildēja, ka tas ir vien no tādiem sarežģītiem jautājumiem. Ja attīstītājs tiek pāri IVN procedūrai tad viss sasniegts, bet diemžēl IVN pāri pēdējos gados īsti nav ticis pāri, tāpēc, ka tehniskajā līmenī tas viss virzās labi, bet politiskais līmenis diemžēl visus procesus “nobremzē”, piemēram, kādas konkrētās pašvaldības ietvaros. Vajag turpināt šo praksi, ka IVN ir obligāts un saistošs, bet šis process varētu notikt daudz raitāk.

Jānis Sprūds norādīja, ka piesardzīgi raugās uz prezentācijā minēto, jo tika minēts, ka vēja turbīnas var saprogrammēt, lai varētu aizsargāt putnus un sikspārņus, kas diemžēl rada priekšstatu, ka visi tehniskie risinājumi līdz galam nav izprasti. Ne jau IVN aizsargās bioloģisko daudzveidību, bet gan tieši tehniskie risinājumi. Attiecībā uz sabiedrības interesi, tad šīs visas lietas būtu nepieciešams iestrādāt konkrēti normatīvajā aktā - kādi ieguvumi būs vietējiem iedzīvotājiem no vēja parka būvniecības un kopējai Latvijas sabiedrībai.

Toms Nāburgs komentēja, ka Latvija nav vienīgā valsts, kur tiek runāts par vēja nozari, tā ir attīstīta visā Eiropā un jāskatās, kā tur šīs lietas tiek attīstītas. Vēja enerģijas attīstītājs strādā uz brīviem tirgus principiem, un uzlikt kaut ko papildus vēl nodokļos, vai ko citu, tas nozīmēt, ka veidosies sadārdzinājums, un investors izskatīs lētāko variantu. Līdz 2030. gadam redzam līdz 150 vēja stabus visā Latvijas teritorijā, kas tiks izvietoti pēc IVN procedūras.

Leldei Eņģele piebilda, ka viņas komentārs būtu vairāk saistīts ar VARAM sagatavoto informatīvo ziņojumu un cerēja, ka šodienas sēdē kāds no VARAM piedalīsies šajā sēdē un mācēs izskaidrot. Šajā VARAM informatīvajā ziņojumā saskatīja vairākas nepilnības; viens ir IVN procesa korektums un objektivitāte, lai šis izvērtējums būtu jēdzīgs un dotu vēlamo rezultātu, un otra lieta ir par godīgās konkurences jautājumu starp attīstītājiem un galvenais mērķis IVN procesā ir nevis nosaukumā, bet saturā.

Einārs Cilinskis informēja, ka līdz 2023. gada vidum notiks Nacionālais enerģētikas un klimata plāna 2021. – 2030. gadam iespējamā mērķu pārskatīšana. Plānā ir enerģētikas, klimata un energoefektivitātes izvirzītie mērķi. NEKP mērķu iespējamā pārskatīšana “Fit for 55” kontekstā indikatīvi jāvirzās no šobrīd apstiprinātā mērķa 50% uz 55% atjaunīgo energoresursu īpatsvaram kopējā enerģijas gala patēriņā (šobrīd apmēram 42%). Lai sasniegtu iecerētos mērķus elektroenerģijas sektorā nepieciešams nodrošināt vēja balstītas enerģijas pieaugumu, sākot vismaz ar 2025. gadu. Minētā prognoze par pieņēmumu izmanto būtiska pieprasījuma pēc elektroenerģijas pieauguma Latvijas enerģētikas sektora attīstības scenāriju. Pašreizējā analīze, kas tiks pilnveidota, secina, ka saules balstītas elektroenerģijas ražošanas kapacitātes ir drīzāk decentralizētas mikro-ģenerācijas un pašpatēriņa attīstības instrumenti, savukārt vēja enerģijas izmantošana attīstīsies industriālā mērogā un veidos AER balstītās elektroenerģijas ražošanas instalāciju «mugurkaulu.

VES attīstību kavējošie faktori:

* Sabiedrības izpratnes trūkums un noraidošā attieksme;
* Pārlieku liels administratīvais slogs un normatīvā regulējuma nepilnības;
* Iztrūkstošie instrumenti pašvaldību iesaistei;

Turpmākie soļi VES attīstības veicināšanai

Valstij un pašvaldībai ir jābūt kopīgai izpratnei par VES nozīmīgumu sabiedrības labklājības un tautsaimniecības attīstības veicināšanā.

Jārod iespējas mazināt administratīvo šķēršļus VES ieviešanai

 - Jāpārskata aizsargjoslu regulējums ap vēja ģeneratoriem

 - Jāmazina šķērši VES attīstībai caur teritorijas plānojumiem

Jārod tiešais atbalsta instruments pašvaldībai un tās iedzīvotājiem

Informatīvais ziņojums "Informatīvais ziņojums par sauszemes vēja parku turpmāko attīstību valstī".

Grozījumi Elektroenerģijas tirgus likumā:

* reģionālās attīstības maksājums par sabiedrībai diskomfortu radošo elektroenerģijas iekārtu ieviešanu;
* elektroenerģijas ražošanas iekārtu ieviešanas atļauja no Ekonomikas ministrijas būs nepieciešama tikai; elektroenerģijas ražošanas iekārtām ar jaudu no 1 MW;
* Nosacījumi, kādos gadījumos drīkst atteikt elektroenerģijas ražošanas iekārtu ieviešanas atļaujas izsniegšanu;
* pieslēguma noteikumi elektroenerģijas ražotājiem un paredzot drošības naudas mehānismu, lai risinātu jaudu rezervācijas problēmu.

Plānots ieviest maksājumu par jaunu elektroenerģijas jaudu ieviešanu, kas pārsniedz 1MW. Maksājums sadalīts divās daļās; pirmreizējais par jaudu ikgadējais no iekārtas iepriekšējā gadā saražotās elektroenerģijas apjoma (orientējoši 1,5%), kas izteikta attiecīgā periodā vidējās vairumcenās (EUR/MWh). Ieņēmumu sadalījums: 80% pašvaldība, kurā atrodas VES un 20% atjaunojamās enerģijas un energoefektivitātes fondā.

Informatīvā ziņojuma "Informatīvais ziņojums par sauszemes vēja parku turpmāko attīstību valstī sakarā. Ekonomikas ministrijai sadarbībā ar Vides aizsardzības un reģionālās attīstības ministriju un Latvijas Pašvaldību savienību līdz 2022. gada 1. maijam izstrādāt priekšlikumus par ES fondu un klimata finansējuma programmām, kurās iespējams iestrādāt vērtēšanas kritēriju un minēto kritēriju piemērošanas nosacījumiem par priekšrocībām pašvaldībām un teritorijām, kurās tiek sekmīgi attīstās ar atjaunīgajiem energoresursiem iegūtas elektroenerģijas ražošanu; grozījumi “Aizsargjoslu likumā”, kas paredz atcelt pastāvošo aizsargjoslu ap vēja elektrostacijām (1.07.22).

Jānis Rozītis jautāja vai nevajadzētu tādu kārtību, ka EM, sadarbībā ar VARAM un ZM nosaka šajās publiskajās zemēs teritorijas, kur varētu būt šīs vēja stacijas un izsola investoriem brīvajā tirgū?

Einārs Cilinskis atbildēja, ka šāda kārtība paredzēta privātajiem investoriem.

Krista Pētersone jautāja par nacionālās nozīmes lauksaimniecības zemēm vai paredzēta kāda ierobežojumu atcelšana? Nākotnē meklējot nacionālā līmenī piemērotākos noteikumus attīstot telpiskās plānošanas spējas būtiski, lai dažādi zemes lietojumi kļūst arvien savietojamāki dažādos mērogos. Un lauksaimniecības zemes no ekoloģiskā viedokļa būtu daudz piemērotākas vēja parka būvniecībai.

Einārs Cilinskis atbildēja, ka varētu šim piekrist, bet šis ir pamatā ZM jautājums, kura pagaidām neatbalsta šādu risinājumu.

Jānis Sprūds jautāja, kādēļ saistībā ar vēja enerģiju neparādās “jūra” un tās teritorijas, tas noteikti būtu dārgāk, bet vējš tur vairāk un traucējumu arī mazāk. Kā arī informatīvajā ziņojumā jau būtu nepieciešams atrunāt un likt prasības putnu un sikspārņu aizsardzībai. Akustiskos ģeneratorus sikspārņu atbaidīšanai, vietām arī putnu atpazīšanas sistēmas utt.

Einārs Cilinskis atbildēja, ka par jūru ir nodalīts atsevišķi. Ir apstiprināts nesen šajā sakarā informatīvais ziņojums. Problēma, ka jūrā šīs vēja enerģija ir dārgāka nekā uz sauszemes, līdz ar to modeļi uzrāda, ka bez valsts atbalsta varētu neattīstīties un prasa ilgāku laiku tieši ieviešanas procesam. Un attiecībā par putnu un sikspārņu aizsardzības jautājumiem, šis varētu būt skatāms IVN procesa ietvaros.

Rolands Ratfelders noteikti piekrīt par tieši lauksaimniecības zemju izmantošanu vēja ģeneratoru uzstādīšanai, par šo ir bijušas sarunas un īsti nav skaidrs, kādēļ tiek prioritizēti vēja parku būvniecība Latvijas valsts mežos. Šeit neiztura kritiku arī neizdevīguma jautājums, ko ZM uzsver, ka nevaram atļauties samazināt lauksaimniecībā izmantojamās zemes ekonomisko apstākļu dēļ.

1. **Zaļās brīvības prezentācija par valsts pārvaldes redzējumu vides NVO darbā,**

Jānis Brizga informēja, ka Zaļā brīvība sadarbībā ar Pasaules dabas fondu īsteno nelielu Latvijas vides aizsardzības fonda kapacitātes projektu, kura ietvaros radās ideja mēģināt novērtēt kā pašas vides NVO un valsts pārvalde redz to esošo situāciju savstarpējā sadarbībā un kāds potenciāls ir nākotnē. Izteica pateicību par dalību šajā aptaujā un aizpildīja anketu. Kopumā tika saņemtas 40 atbildes. Atbildes sniedza EM, SM, VARAM, ZM, vides NVO.

Attiecībā par pilsoniskās sabiedrības iesaistīšanos lēmumu pieņemšanā, tad vides NVO uzskata, ka viņu līdzdalība lēmumu pieņemšanā ir ļoti svarīga, valsts pārvaldes iestādēm ir mērenāks vērtējums par NVO līdzdalības lomu.

Par to, kā NVO būtu jāiesaistās lēmumu pieņemšanas procesos, tad no valsts pārvaldes puses ir darbs darba grupās un sēdēs.

Anketas kopsavilkumā tika izstrādāti arī ieteikumi valsts pārvaldes un NVO puses iestāžu savstarpējās sadarbības uzlabošanai.

Jānis Rozītis ierosināja, kā kādā no VKP sēdēm aicināt piedalīties VARAM, ZM, FM uz tādu kā paneļdiskusiju, ko sagaida no NVO un ko vajadzētu uzlabot NVO un valsts pārvaldes darbā.

**Nākamā VKP sēde – 13.aprīlis**

VKP attālinātās sēdes vadītājs /Juris Jātnieks/

VKP attālinātās sēdes protokoliste /Ilze Trušinska/